**มาชูปิกชู** (สเปน: *Machu Picchu*), **มาจูปิกจู** (เกชัว: *Machu Pikchu*) หรือนิยมเรียกอีกชื่อว่า **เมืองสาบสูญแห่งอินคา** เป็นซากอารยธรรมโบราณของชาวอินคา ตั้งอยู่บนเทือกเขาสูงในประเทศเปรู ที่ความสูงประมาณ 2,430 เมตร อารยธรรมแห่งนี้ได้ถูกคนภายนอกลืมจนกระทั่งมีการค้นพบอีกครั้งโดยนักโบราณคดีที่ชื่อไฮแรม บิงแฮม

มาชูปิกชูเป็นหลักฐานที่สำคัญของจักรวรรดิอินคา ใน ค.ศ. 1983 ยูเนสโกได้ขึ้นทะเบียนมาชูปิกชูให้เป็นแหล่งมรดกโลก โดยทำให้เป็นสถานที่ท่องเที่ยวที่คนนิยมไปศึกษาประวัติศาสตร์

7 กรกฎาคม ค.ศ. 2007 มาชูปิกชูได้รับเลือกให้เป็นหนึ่งในเจ็ดสิ่งมหัศจรรย์ของโลกยุคใหม่ จากการลงคะแนนทั่วโลกทั้งทางอินเทอร์เน็ตและโทรศัพท์เคลื่อนที่
แต่หลักฐานจากเอกสารโบราณจำนวนมากชี้ว่า ชื่อของมันคือ "อวยนาปิกชู" (Huayna Picchu) หรือ "ปิกชู" (Picchu) ต่างหาก
ผลการศึกษานี้ตีพิมพ์ในวารสาร Ñawpa Pacha ของสถาบันอาณาบริเวณศึกษาแถบเทือกเขาแอนดีส (IAS) โดยทีมผู้วิจัยระบุว่าได้สืบค้นข้อมูลจากเอกสารที่เกี่ยวข้อง เช่นแผนที่ซึ่งระบุชื่อสถานที่ต่าง ๆ ในช่วงศตวรรษที่ 19 เอกสารจากนักล่าอาณานิคมชาวสเปนในศตวรรษที่ 17 รวมทั้งบันทึกข้อมูลภาคสนามต้นฉบับของไฮรัม บิงแฮม (Hiram Bingham) นักสำรวจชาวอเมริกันผู้ค้นพบมาชูปิกชูเมื่อปี 1911 ด้วย

ประวัติ
-------

คาดว่ามาชูปิกชูสร้างขึ้นราว ค.ศ. 1450 โดยจักรพรรดิปาชากูตีของชาวอินคา มาชูปิกชู ถูกปล่อยทิ้งไว้นับร้อยปี เพราะชาวสเปนได้เข้ามาล่าอาณานิคม และฆ่าชาวเปรูและชาวอินคา เมืองอินคาเลยถูกปล่อยร้างไว้ แต่ไฮแรม บิงแฮม ค้นพบเมืองร้างแห่งนี้เมื่อ ค.ศ. 1911 แล้วแพร่ข่าวไปทั่วโลก

### การบูชายันมนุษย์และความลึกลับ

มีแหล่งข้อมูลน้อยนักที่กล่าวถึงการบูชายัญมนุษย์ที่มาชูปิกชู แม้ว่าผู้ถูกบูชายัญจะไม่เคยถูกฝังอย่างเป็นพิธีแต่กระดูกของพวกเขาก็ได้ถูกย่อยสลายไปกับธาตุ:115 อย่างไรก็ตาม มีหลักฐานว่าผู้ติดตามต้องถูกบูชายัญเพื่อติดตามขุนนางผู้ล่วงลับไปยั้งชีวิตหลังความตาย:107,119 การบูชายัญสัตว์ ของเหลวและดินที่แท่นบูชาคอนดอร์จะพบเห็นได้บ่อยกว่ามาก ประเพณีนี้ได้รับการยอมรับจากสมาชิกของศาสนายุคใหม่แอนดีส:263

ที่ตั้ง
-------

ตำแหน่งที่ตั้งของมาชูปิกชู
มาชูปิกชูตั้งอยู่ห่างจากเมืองกุสโกไปทางทิศตะวันตกเฉียงเหนือประมาณ 70 กิโลเมตรบนยอดของทิวเขามาชูปิกชู ที่ระดับ 2,350 เมตรจากระดับน้ำทะเล สถานที่แห่งนี้นับเป็นศูนย์กลางที่มีความสำคัญยิ่งทางโบราณคดีของอเมริกาใต้ และเป็นตัวดึงดูดนักท่องเที่ยวเกือบทุกคนที่มาเยือนประเทศเปรู

จากยอดเขา ณ หน้าผามาชูปิกชู เป็นหน้าผาที่มีลักษณะดิ่งชันสูงถึง 600 เมตรจากฐานที่เป็นแม่น้ำคือ แม่น้ำอารูบัมบา ที่ตั้งของตัวเมืองนับเป็นความลับทางการทหารก็เนื่องจากการเป็นหน้าผาสูงชันที่มีอันตรายที่เป็นปราการป้องกันธรรมชาติอันยอดเยี่ยมนั่นเอง

ใน ค.ศ. 2017 มีผู้คนประมาณ 1,411,279 คน ไปท่องเที่ยวที่มาชูปิกชู และยูเนสโกได้ส่งข้อความสารแสดงถึงความเสียหายจากนักท่องเที่ยวที่ไปเป็นจำนวนมาก แต่ทางผู้มีอำนาจของทางเปรูบอกว่าเรื่องนั้นไม่ใช่ปัญหา แต่ถึงอย่างไรการคัดค้านนั้นทำให้มีการเรียกเก็บเงินจากผู้ที่ไปเที่ยวชมและจำกัดจำนวนผู้เข้าชม และได้มีการเสนอให้ติดตั้งรถกระเช้า แต่ข้อเสนอนี้ถูกปฏิเสธอยู่ตลอดและดูไม่มีทางจะเป็นไปได้ทุกที

ทัศนียภาพ
---------

ทัศนียภาพของมาชูปิกชู
ทัศนียภาพของมาชูปิกชูจาก Huayna Picchu
ทัศนียภาพของมาชูปิกชู
ซากอารยธรรมโบราณของชาวอินคาในมาชูปิกชู
ทัศนียภาพของมาชูปิกชูจากเขามาชูปิกชูล้อมรอบด้วยแม่น้ำแม่น้ำอารูบัมบา

ดูเพิ่ม
-------

* กุสโก

อ้างอิง
-------

1. ↑  "UNESCO advisory body evaluation" (PDF).
2. ↑  UNESCO World Heritage Centre.
3. ↑  "Home | Creating Global Memory". *New7Wonders of the World* (ภาษาอังกฤษแบบอเมริกัน). สืบค้นเมื่อ 2017-10-25.
4. ↑  "Home | Creating Global Memory". *New7Wonders of the World* (ภาษาอังกฤษแบบอเมริกัน). สืบค้นเมื่อ 2017-10-25.
5. 1 2  Burger, Richard L.; Salazar, Lucy C. (2004). *Machu Picchu: Unveiling the Mystery of the Incas* (ภาษาอังกฤษ). Yale University Press. ISBN 0300097638.
6. ↑  "Historic Sanctuary of Machu Picchu". UNESCO World Heritage Centre. สืบค้นเมื่อ 2012-05-06.
7. 1 2  Gaither, Catherine; Jonathan Kent; Victor Sanchez; Teresa Tham (June 2008). "Mortuary Practices and Human Sacrifice in the Middle Chao Valley of Peru: Their Interpretation in the Context of Andean Mortuary Patterning". *Latin American Antiquity*. **19** (2): 107, 115, 119.
8. ↑  Hill, Michael (2010). "Myth, Globalization, and Mestizaje in New Age Andean Religion: The Intic Churincuna (Children of the Sun) of Urubamba, Peru". *Ethnohistory*. **57** (2): 263, 273–275. doi:10.1215/00141801-2009-063.
9. ↑  "Cusco: Llegada de visitantes al Santuario Histórico de Machu Picchu". MINCETUR. December 2017. สืบค้นเมื่อ 22 March 2018.
10. ↑  "Bridge stirs the waters in Machu Picchu". BBC News Online. 2007-02-01. สืบค้นเมื่อ 2016-06-07.
11. ↑  Global Sacred Lands: Machu Picchu Sacredland.org, Sacred Land Film Project.

บรรณานุกรม
----------

* Bingham, Hiram. 1979 [1930]. *Machu Picchu a Citadel of the Incas*. Hacker Art Books, New York.
* Burger, Richard and Lucy Salazar (eds.). 2004. *Machu Picchu: Unveiling the Mystery of the Incas*. Yale University Press, New Haven.
* Frost, Peter. 1995. *Machu Picchu Historical Sanctuary*. Nueves Imágines, Lima.
* Reinhard, Johan. 2002. *Machu Picchu: The Sacred Center*. Lima: Instituto Machu Picchu (2nd ed.).
* Wright, Kenneth and Alfredo Valencia. 2000. *Machu Picchu: A Civil Engineering Marvel*. ASCE Press, Reston.
* 7 สิ่งมหัศจรรย์ของโลก 12 ก.ค. 50 - 18:48 เก็บถาวร 2007-08-18 ที่ เวย์แบ็กแมชชีน นิติภูมิ นวรัตน์ นสพ. ไทยรัฐ

| * ด
* ค
* ก
แหล่งมรดกโลกในประเทศเปรู |
| --- |
| ทางวัฒนธรรม | 
* นครกุสโก
* ชาบิน (แหล่งโบราณคดี)
* เขตโบราณคดีชันชัน
* ศูนย์กลางประวัติศาสตร์ลิมา
* เส้นและภาพเขียนบนพื้นดินแห่งนัซกาและปัลปา
* ศูนย์กลางประวัติศาสตร์นครอาเรกิปา
* นครศักดิ์สิทธิ์การัล-ซูเป
* คาปักญัน ระบบถนนแอนดีส
* กลุ่มโบราณดาราศาสตร์ชังกิโย

 | ตราสัญลักษณ์มรดกโลก |
| ทางธรรมชาติ | 
* อุทยานแห่งชาติอวสการัน
* อุทยานแห่งชาติมานู

 |
| ผสม | 
* แหล่งอนุรักษ์ประวัติศาสตร์มาชูปิกชู
* อุทยานแห่งชาติริโออาบิเซโอ

 |
| *หมายเหตุ:* ใช้ชื่อตามที่ได้เสนอขึ้นทะเบียนเป็นแหล่งมรดกโลก |